Kristen Michal

Kristen Michal (; ada 12 Julai 1975) nya menteri besai Estonia, megai opis nya kenyau 23 Julai 2024. Kelia iya nyadi menteri pengelurus kenyau taun 2011 ngagai 2012, menteri pekara ekonomi enggau pengelurus kenyau taun 2015 ngagai 2016, sereta menteri iklim kenyau taun 2023 nyentuk ke 2024.

 Pengidup tumu enggau pelajar 
Michal ada di Tallinn kena 12 Julai 1975. Iya belajar undang-undang di Universiti Nord ba Tallinn lalu nembuka pelajar enggau bachelor degree kena taun 2009. Iya nyambung pelajar master dalam undang-undang di Universiti Tallinn kenyau taun 2009.

 Pengawa politik 
Lebuh nyadi kaban Parti Reformasyen Estonia, Michal begawa ba taun 1996–2002 nyadi penyanding penemu ungkup parti nya ba tikas ke bebida. Dalam taun 2002, iya nyadi penyanding penemu ungkup ex-Menteri Besai Siim Kallas. Michal begawa nyadi tuai pelilih menua administrasyen Kesklinn, Tallinn ba taun 2002–2003. Ba taun 2003, iya dichiri nyadi sekretari besai Parti Reformasyen lalu megai pengawa tu nyentuk ke taun 2011. Michal dipilih nyadi kaban parlimen (Riigikogu) ba taun 2005–2011 lalu 2012–2015.

Iya dichiri nyadi Menteri Pengelurus kena 6 April 2011, nganti kaban Parti Reformasyen Rein Lang.

Kena Mei 2012, Michal napi penuduh ari Silver Meikar, siku kaban Parti Reformasyen lalu kaban Riigikogu ke suba, ti nuduh Parti Reformasyen nya udah nerima pemeri ari pun penatai ti enda tentu manah betaun-taun. Kededua Michal enggau Menteri Besai Andrus Ansip nyangkal dawa tu. Pengari ari pemata GRECO anti-pemakai suap Kunsil Eropah ngelawa menua nya ba Jun 2012 kena nasat dawa tu. Kena 31 Julai 2012, Opis Pendawa Raya Menua Estonia madahka Michal enggau Kalev Lillo, siku agi kaban Parti Reform, nyadi saspek dalam kes tu lalu seduai iya sama udah ditasat. Michal dipansik ketegal dituduh ngubah duit enggau melanja parti enggau chara enda sah. Kena 10 September 2012, hari keterubah aum parlimen, raban Parti Demokratik Sosial ngepunka proses petisyen minta Michal badu mangku pengawa nengah undi enda arapka iya. Taja pia, petisyen enda mujur kena 19 September 2012 lebuh parti nya ngelengka proses nya. Michal madahka enti iya deka ditemu salah, iya deka badu mangku pengawa iya. Opis Pendawa Raya Menua Estonia nutup kes nya kena 15 Oktober 2012 enggau nadai tetemuka bukti salah.

Timpuh Michal nyadi Menteri Pengelurus tembu kena 10 Disember 2012, lebuh iya badu mangku pengawa. Iya diganti Hanno Pevkur dalam opis nya. Kenyau 9 April 2015 nyentuk ke 23 Nobember 2016, Michal nyadi menteri pekara ekonomi enggau infrastruktur.

 Menteri Besai Estonia (2024–kemaya tu) 
Kena 29 Jun 2024, Michal dipilih Parti Reformasyen Estonia kena nganti Kaja Kallas ba opis Menteri Besai Estonia, pengudah Kallas udah dichiri nyadi Pengari Tinggi EU ungkup Pekara Luar enggau Polisi Pengelikun. Kabinet Kristen Michal megai opis nya kena 23 Julai 2024, pengudah 14 iku menteri ngangkat sumpah ba Riigikogu.

 Pengidup kediri empu 
Michal enggau kaling iya Evelin Oras, penyanding penemu politik, udah begulai kenyau ari tengan taun 2000-an. Seduai bisi tiga iku anak.

 Kereban sanding 

 Laman web ke bukai 

Kategori:Orang idup
Kategori:Pengada 1975
Kategori:Menteri Besai Estonia
Kategori:Menteri perintah Estonia